Lav et referat af nedenstående tekst:

Tekst:
425 tilskuere i Arena Nord i Frederikshavn måtte tirsdag se hjemmebaneheltene fra VEB tabe til Skælskør/Slagelse efter et tæt opgør, der først fandt en vinder i Golden Set. Dermed måtte VEB nøjes med ét point, mens gæsternes lange vej hjem til Sjælland blev lidt kortere med to lune point i bagagen. To point, der betyder, at Skælskør/Slagelse overtager førstepladsen i Badmintonligaen fra netop Vendsyssel. De to hold har dog lige mange point, nemlig 10 hver. Mens VEB måtte undvære skadede Jacco Arends havde Skælskør/Slagelse to afbud til kampen, men alligevel vandt de altså i Frederikshavn. VEB havde håbet at drille sjællænderne i herredouble eller første herresingle, men det lykkedes ikke. Matchvinder for gæsterne var uden tvivl hollænderen Marc Caljouw, som slog Victor Svendsen med 21-19, 21-15 i første herresingle og Raul Must med 21-16 i Golden Set. Begge VEB's herresingler spillede godt, men de lavede flere fejl end Marc Caljouw, der blev ved med at sende bolden retur. Victor Svendsen førte 12-9 i andet sæt, men hans dårligste periode i kampen betød seks tabte bolde i træk. VEB's tre sejre gik til Cheryl Seinen/Kirsty Gilmour, Beiwen Zhang og Raul Must. Især opgøret mellem Beiwen Zhang og Line Kjærsfeldt glædede de 425 tilskuere sig til. Uden kamptræning i 14 dage var det en nervøs VEB-spiller, som gik på banen. Hun tabte senest til danskeren ved Denmark Open i oktober. Men "Bei" var stærkest i dette opgør Ud over Victor Svendsen tabte Robin Tabeling/Zvonomir Durkinjak og Erik Angervall/Yao Lei. Det er en travl periode for VEB, som inklusive tirsdagens opgør har fire kampe på ni dage. Fredag møder VEB Solrød ude, mandag 3. december kommer Skovshoveds danske mestre til Frederikshavn, og onsdag 5. december gælder det Greve ude i årets sidste kamp.

Referat:
Efter sejre i de første tre kampe tabte Vendsyssel Elite Badminton tirsdag aften med 3-4 efter Golden Set i topkampen mod Team Skælskør/Slagelse.